Uutisissa: Sorron 70 vuotta.
Kiinan kansantasavalta vietti juhlavuotta.
Me muistelemme miljoonia kommunistivallan alla kärsineitä.
Ja: Armon hetki. Mies antoi anteeksi veljensä tappajalle.
Ette usko, mitä sitten tapahtui.
Lisäksi: Israel viettää juhlapyhiään. Mitä on niiden merkitys kristityille?
Miten juutalaisten juhlien ymmärtäminen voi vahvistaa uskoa?
KRISTILLISEN MAAILMAN UUTISET
Hei ja tervetuloa! Olen Wendy Griffith. George Thomas on juttumatkalla.
Samalla kun Kiina vietti prameita 70-vuotisjuhlia, -
Hongkongissa tukahdutettiin mielenosoituksia.
Kiinassa on kommunismin alla kuollut kymmeniä miljoonia.
Oliko 70. vuosipäivänä siis syytä juhlia?
Vastaava kirjeenvaihtaja Dale Hurd esittelee meille kuvia Pekingistä.
Päivä oli näyttävä ja mahtipontinen, kuten suurvallalle sopii.
Mutta miljoonille kommunismin alla kärsineille päivä ei ollut iloinen.
Pekingissä liput liehuivat ja paraatit marssivat.
Samaan aikaan Hongkongissa poliisi ampui mielenosoittajaa.
Päivä oli Hongkongin verisimpiä.
Presidentti Trump tviittasi: "Onnittelut presidentti Xille ja kansalle -
Kiinan kansantasavallan 70-vuotispäivänä!"
Viesti sai ankaraa kritiikkiä puolueväeltä ja seuraajilta.
Edustaja Liz Cheney tviittasi: -
"Kiinan kansantasavallan 70-vuotispäivä ei ole juhlan aihe."
Arkansas'n senaattori Tom Cotton: -
"70 karmivaa kommunistipuolueen kontrollin vuotta."
Kiinan kansantasavallan perustamisen 70. vuosipäivä -
ei minusta ole millään tavalla onnittelemisen arvoinen.
Mielestäni se oli maailmalle äärimmäisen huono päivä.
Se, mitä siitä on seurannut, on vain vahvistanut sen.
Maon suuressa harppauksessa kuoli jopa 45 miljoonaa kiinalaista.
Kiina on tukahduttanut kristinuskoa -
tuhoamalla kirkkoja ja repimällä alas ristejä.
Henanissa vuonna 2016 pastorin vaimo seisoi puskutraktorin edessä, -
kun se oli jyräämässä kirkkoa. Hän ei hievahtanut ja jäi alle.
Kiinan kommunistipuolue hautasi hänet elävältä.
Kiinan presidentti Xi sanoi puheessaan: -
"Tätä suurta maata ei voi horjuttaa mikään voima.”
Juhlissa hän pyrki kaikin keinoin osoittamaan sen todeksi.
Dale Hurd, CBN News.
Kristityt ovat tärkeässä osassa Hongkongin demokratialiikkeessä.
Sen yksi johtaja on uskova Joshua Wong.
Hän todisti hiljattain USA:n kongressissa -
Hongkongin ihmisoikeuslakialoitteen puolesta.
Hongkongin ihmisoikeus- ja demokratialakialoite -
on jo läpäissyt senaatin ja edustajainhuoneen valiokunnan.
Kansainvälisen yhteisön tuki rohkaisee hongkongilaisia.
Ryhmä kristittyjä on jalkautunut vaaran ja kaaoksen keskelle -
palvelemaan nuoria mielenosoittajia.
Heillä on uhrautumisen henkeä.
Taustalla on heidän rakkautensa. He eivät halua, että lapsiin sattuu.
He kokevat rakkautta ja näkevät, mitä Jumala ja seurakunta tekevät.
He kiinnostuvat seurakunnasta. Näen tässä Jumalan rakastavan käden.
Faith McDonnell johtaa uskonnonvapaustyötä -
Uskonto- ja demokratiainstituutissa.
Keskustelemme Kiinan tilanteesta. Kiitos, että tulit mukaan. - Kiitos.
Miten huono Kiinan kristittyjen tilanne on tällä hetkellä?
Kiinan kristittyjen tilanne on huononnut huonontumistaan.
Seurakunta on kuitenkin kasvanut. Meillä on todisteita siitä, -
että seurakunta kasvaa edelleen vainoista huolimatta.
Presidentti Xi Jinping on kurittanut rajulla kädellä kristinuskoa -
ja muita ryhmiä, kuten Falun gongia ja Tiibetin buddhalaisia, -
mutta erityisesti kristittyjä, koska he uskovat, -
että on olemassa suurempi valta kuin Xi Jinping.
Miten se eroaa aiemmin nähdystä?
Hetken näytti jo siltä, että Kiinan kristittyjen tilanne paranee.
Niin näytti. Sanottiin, että riippuu missä päin Kiinaa asuu -
ja että paikallishallinto pääosin päättää, vainotaanko kristittyjä -
ja hajotetaanko kirkkoja.
Hetken näytti siltä kuin tilanne paranisi ainakin osissa Kiinaa.
Mutta kuulemme itse Xi Jinpingin suusta, -
että Kiinasta ollaan tekemässä maailman supervalta, -
jossa kristityille ei ole sijaa.
Kirkkoja jyrätään puskutraktoreilla.
Kristittyjä vangitaan yhä enemmän.
Kymmenen käskyn tauluja ollaan riisumassa kirkoista, -
etenkin virallisista Kolmen Itsen kirkoista.
Niin kutsuttu maanalainen seurakunta oli jo alkanut tulla maan alta, -
kun hetken aikaa oli enemmän vapautta.
Seurakunta aikoo uskoakseni pysyä nyt rekisteröimättömänä, -
mutta se tulee kasvamaan edelleen.
Miten USA voi auttaa?
Täällä puhutaan jatkuvasti uskonnonvapaudesta.
Presidentti Trump on ollut siinä hyvä. Miten voimme auttaa Kiinaa?
Trump on puolustanut uskonnon- vapauksia maailmalla erittäin hyvin.
Hän tuntuu myös ymmärtävän, että Kiina on uhka Yhdysvalloille, -
paremmin kuin edeltäjänsä, -
jotka uskoivat kaupankäynnin Kiinan kanssa auttavan.
Kuten jo sanoin, Kiina pyrkii maailman supervallaksi.
Presidentti Trumpin tulee ponnistella molempien asioiden hyväksi: -
yhdistää uskonnonvapaus ja kansallinen turvallisuus -
sekä tehdä asioita, jotka auttavat Kiinan kristittyjä -
ja estävät Kiinaa pääsemästä johtavaan asemaan maailmalla.
Joshua Wong sanoi hyvin, -
että Hongkongin ihmisoikeuslaki- aloite tulisi hyväksyä kongressissa.
Se rohkaisisi hongkongilaisia. He ovat jatkaneet mielenosoituksia, -
vaikka niitä on yritetty tukahduttaa väkivalloin.
He ovat toimineet erittäin arvokkaasti ja hyväntahtoisesti.
Jos sitä vertaa esimerkiksi Antifaan USA:ssa, näkee, miten toimivat ne, -
jotka todella haluavat patriotismia, demokratiaa ja vapautta.
Vaino ei ole pysäyttänyt -
Kiinan kotiseurakuntaliikettä, eihän?
Ei niin. Tiedämme sanonnan, -
että vainot saavat seurakunnan kasvamaan.
Kirkkoisä Tertullianus sanoi, että marttyyrien veri on kirkon siemen.
Se ei tarkoita, että vapaudesta nauttiva lännen kristitty -
voi tuudittautua ajatukseen, että vainot ovat siunaus.
Meidän tulee kaikin keinoin tukea veljiä ja sisaria Kiinassa -
ja kaikkialla, missä kristittyjä vainotaan.
Meidän tulisi myös rohkaista hallintoa painostamaan Kiinaa, -
vaikka itse joutuisimme vähän kärsimään taloudellisesti -
Kiinalle asetettujen pakotteiden seurauksena.
Meidän tulisi myös varmistaa, etteivät pääomamarkkinamme -
ja arvopaperimme ole linkittyneitä Kiinaan, -
vaikka siitä seuraisikin meille pieniä talousongelmia.
Vielä: Hongkongin demokratialiikkeen johtajat ovat kuulemma kristittyjä.
Miksi näin on ja miten he vaikuttavat?
Kirjoitin järjestömme blogissa sivustolla juicyecumenism.com siitä, -
kuinka Hongkongiin tuli vuosia sitten brittiläinen lähetyssaarnaaja.
Hän tavoitti triadien jäseniä, narkomaaneja ja prostituoituja.
Hänen nimensä on Jackie Pullinger. Sen seurauksena Hongkong muuttui.
Se alkoi Kowloonin Muurikaupungista. Se oli kammottava paikka.
Jumalan Henki on toiminut Hongkongissa etenkin sen jälkeen.
Laadimme myös kirjeen. Senkin voi lukea sivulta juicyecumenism.com.
Sen allekirjoittivat mm. arkkipiispa Foley Beach ja Eric Metaxas.
Siinä rohkaistaan Hongkongin kristittyjä.
Lauloimme oman tulkintamme "Laula halleluja Herralle" -laulusta -
solidaarisuuden osoituksena heille.
Kiehtovaa. Kiitos juttutuokiosta ja näkemyksistäsi, Faith McDonnell.
Siunausta! - Siunausta Hongkongille.
Tulossa: Ihmeellinen armo. Mies antoi anteeksi veljensä murhaajalle.
Seurasi jotain ällistyttävää.
Hei! Tässä Pat Robertson. Raamatun mukaan Jumalan Sanassa on voima.
Sanan kuuleminen, puhuminen ja totteleminen muuttaa elämäsi.
Siksi olen taltioinut The Transforming Word 3 -äänitteen.
Sananlaskut: jakeita viisaudesta, suosiosta ja voitelusta.
Äänite syventää uskoasi -
ja auttaa löytämään Jumalan lupaukset.
Kuuntele näitä jakeita usein ja sano ne ääneen kanssani.
Löydät kunnian, johdatusta, suosiota ja Herran läsnäolon.
Anna Jumalan voimallisen Sanan muuttaa sydämen, mielen ja elämän.
Tilaa "The Transforming Word 3" -CD-levy -
ja The Three Blessings -DVD-levy puhelimitse tai kotisivuiltamme.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Amerikassa dallasilainen poliisi sai kymmenen vuoden vankeustuomion -
ammuttuaan mustan naapurinsa kuoliaaksi.
Tapaus nostatti mielenilmauksia ja repi auki rasismin haavoja.
Tuomiota seurasi myös voimallinen anteeksiannon hetki. Mark Martin.
Entinen dallasilaispoliisi Amber Guyger ampui kuolettavasti -
viattoman Botham Jeanin tämän omassa asunnossa syyskuussa 2018.
Tekijälle luettiin nyt tuomio.
Tuomio on kymmenen vuotta vankeutta.
Guyger sanoi luulleensa asuntoa omakseen.
CBN:n Amber Strong raportoi jutusta ja Jeanin seurakunnan reaktiosta.
Haastattelin Jeanin ystäviä, pastoreita, opettajia ja työnantajia.
Kaikki sanoivat samaa: Botham Jean oli palvelualtis -
ja ystävällinen kaikille.
Kymmenen vuoden tuomio, josta voi selvitä viidessä, -
on paljon vähemmän kuin oletetut 99 vuotta.
Oikeustalon ulkopuolella tuomio johti protesteihin ja yhteenottoihin.
Jeanin äiti kritisoi poliisia.
Jos Amber Guygeria olisi opetettu tähtäämään muualle kuin sydämeen, -
poikani olisi edelleen elossa.
Oikeussalissa Botham Jeanin veli, 18-vuotias Brandt Jean, -
osoitti suunnatonta anteeksiantoa Guygeria kohtaan tuomion jälkeen.
Annan sinulle anteeksi.
Tiedän, että jos pyydät Jumalalta, Hänkin antaa sinulle anteeksi.
Toivon sinulle parasta, -
sillä tiedän, että juuri samaa Bothamkin toivoisi sinulle.
Paras olisi se, että antaisit elämäsi Kristukselle.
Sitä seurasi armon osoitus, -
jollaista salissa istuneet eivät olleet aiemmin nähneet.
Olisiko mahdollista, että voisin käydä halaamassa häntä?
Pyydän.
Mene.
Brandt Jean halasi nyyhkyttävää syytettyä.
Sen jälkeen tuomari Tammy Kemp ojensi Guygerille Raamatun, -
käski hänen lukea Joh. 3:16:n ja halasi häntä niinikään.
Piirisyyttäjä piti Brandt Jeanin elettä-
"parantumisen ja anteeksiannon tekona", -
joka ohjaa yhteisöä eteenpäin.
Mark Martin, CBN News.
Kiitos, Mark. Seuraamme liittyy tri Corne Bekker Regentin yliopistosta.
Video liikuttaa sinua yhä, vaikka olet nähnyt sen jo monta kertaa.
Video on levinnyt laajalle internetissä.
Puhuuko Jumala sen kautta? Mitä Hän sanoo?
Voimme oppia tästä mielestäni kaksi asiaa.
Ensinnäkin tahdon puhua vankeinhoitojärjestelmästä.
Sitä tulisi muuttaa niin, että järjestelmä todella korjaa -
ja että aina on tilaa korjaamiselle, paranemiselle ja armolle.
Tässä tapauksessa se näkyi selvästi.
Toiseksi veli antoi tässä verrattoman esimerkin -
moraalisesta rohkeudesta ja todellisesta pyhyydestä.
Anteeksiantamattomuus vahingoittaa ensinnä ihmistä itseään.
Pidän tätä profeetallisena tienviittana Amerikan tulevaisuudelle.
Minusta paras hetki oli, kun Guyger juoksi Jeania vastaan.
Sitä on kuvattu tuhlaajapojan hetkeksi.
Se on osuva kuvaus. Luukkaan kertomus on minusta vaikuttava.
Siinä Jeesus kertoo nuorukaisesta, joka tuhlasi rahansa, -
ja kuinka isä odotti.
Palatessaan poika pyysi päästä palvelijaksi.
Isä otti hänet taas pojakseen.
Mitä sanot tuomarista, joka toi Guygerille Raamatun, -
luki Joh. 3:16:n ja halasi tätä?
Se oli yhtä koskettava kuin veljen ele.
Mielestäni oikeusjärjestelmän tulisi keskittyä kuntoutukseen ja armoon.
Vankiloissamme istuu nytkin suuri joukko menetettyjä mahdollisuuksia.
Meidän kristittyinä tulisi keskittyä vankeihin -
ja yrittää auttaa heitä palaamaan normaalielämään.
En ennen tätä edes huomannut sitä tosiseikkaa, -
että tuomari on afroamerikkalainen, samoin veli.
En edes nähnyt sitä.
Näin kaksi kristittyä, jotka tulivat auttamaan kärsivää ihmistä.
Syyllistä henkilöä. Se on sanottava.
Freedom from Religion Foundation -vapaa-ajattelijajärjestö on valittanut-
tuomarin toiminnasta. Mitä mieltä olet?
Pidän valitusta naurettavana.
Tuomari oli lopettanut työnsä ja esiintyi siviilihenkilönä.
Hän halusi valaa toivoa.
Siinäpä se.
Tuomari oli jo astunut alas aitiostaan.
Tuomion pituus, kymmenen vuotta murhasta, on närkästyttänyt.
Jotkut pitävät sitä liian vähäisenä. Oliko tuomio mielestäsi liian kevyt?
Aluksi minäkin olin ällikällä lyöty, että hän selvisi niin vähällä.
Kuitenkin nuori viaton mies menetti henkensä.
Mutta minä en ollut oikeussalissa enkä kuullut kaikkia taustatietoja.
Silti rangaistuksen pituus oli minusta liian lyhyt.
Olen samaa mieltä. Jutusta tullaan varmasti muistamaan tuomion sijaan -
veljen uskomaton anteeksiannon ja ystävällisyyden ele.
Kyllä, ja on tärkeää erottaa nämä kaksi asiaa.
Tulisi muistaa veljen profeetallinen esimerkki.
Se ei millään tavalla liity annettuun tuomioon.
Veli muistuttaa mielestäni nuorta Nelson Mandelaa.
Mandela peräänkuulutti -
anteeksiantoa eteenpäinmenon edellytyksenä kotimaassani.
Toivottavasti amerikkalaiset katsovat.
Kiintoisaa. Sinähän tulet Etelä-Afrikasta.
Tri Corne Bekker, kiitos haastattelusta. - Kiitos teille.
Tulossa: Viemme teidät Israeliin juhlapyhiin.
Miksi kristityt viettävät niitä?
Kyse on kilpailusta. - Keräsin paineita, ja ihmisillä oli odotuksia.
Kyse on voittamisesta. - Sanomme aina: jatka harjoittelua.
Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma -
CBN:n uutiskanavalla.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
CBN esittelee: The Transforming Word 3.
Viisaudessa vaeltava pelastuu. Viisaat perivät kunnian.
Lähde matkalle Sananlaskuihin Pat Robertsin kanssa CD-levyllä.
Opit Raamatun periaatteita viisaudesta, suosiosta ja voitelusta.
Saat lahjaksi Patin The Three Blessings -DVD:n.
Tilaa CD- ja DVD-levyt jo tänään.
Israelissa kumpikaan pääpuolue ei saa enemmistöä, -
eivätkä ne suostu keskenään yhteistyöhön. Emily Jones jatkaa.
Tervetuloa Jerusalemiin! Luomme uutiskatsauksen -
Israelin ja Lähi-idän ajankohtaistapahtumiin.
Israelissa on pattitilanne, kun Sinivalkoisten Benny Gantz -
ja Benjamin Netanjahu eivät pääse sopuun yhteishallituksesta
Sinivalkoiset perui sovitun tapaamisen ja syytti Likudia vilpillisyydestä.
Likud syyttää Sinivalkoisia neuvottelujen sabotoinnista.
Netanjahun aika on hupenemassa. Hän ponnistelee kulissien takana.
Nyt tarvitaan laajapohjaista yhteishallitusta ja nopeasti.
Jos Netanjahu ei saa muodostettua hallitusta, -
Israelia uhkaavat kolmannet vaalit.
Israelin ja maailman juutalaiset valmistautuvat jom kippuriin, -
suureen sovituspäivään.
Jom kippurina lausutaan viddui, synnintunnustus, -
omasta ja juutalaiskansan puolesta.
Jerusalemin Kristus-kirkon kirkkoherra David Pileggi uskoo, -
että kristityilläkin on opittavaa sovituspäivästä.
Voimme oppia juutalaisilta erään tärkeän asian liittyen jom kippuriin.
Ei riitä, että pyytää anteeksi. Täytyy tunnustaa synnit, -
pyytää niitä anteeksi ja samaan aikaan ottaa käytännön askelia -
muuttaakseen käytöstään.
Jeesus opetti niin. Lisäksi se on tärkeä osa juutalaisia perinteitä.
Jom kippur on vakava rukous- ja paastopäivä -
ja juutalaisen kalenterin pyhin päivä.
Jos olet käynyt Jerusalemissa, olet saattanut ujuttaa rukouslapun -
Länsimuurin kivenrakoon. Mutta minne laput lopuksi päätyvät?
Kahdesti vuodessa rukouslaput kerätään -
ja haudataan Öljymäen hautausmaalle.
Työ tehdään paljain käsin tai puukeppiä apuna käyttäen, -
sillä Raamattu kieltää raudan käytön temppelissä.
Lappuja ei lueta, sillä ne on vain Jumalan silmille.
Totta kai me rukoilemme. Pyydämme maailmankaikkeuden Luojaa -
kuulemaan rukoukset ja täyttämään sydämen pyynnöt.
Lappuja käsitellään hellävaroen, -
sillä on kiellettyä tuhota mitään, missä lukee Jumalan nimi.
Lisää samankaltaisia juttuja Jerusalem Dateline -ohjelmassa.
Tässä kaikki tältä viikolta.
Kiitos, Emily. Voit tutustua lisää juutalaisten juhlien merkitykseen -
ja siihen, miten CBN viettää niitä, kotisivuillamme cbnnews.com.
Washingtonista rehellisiä raportteja, haastatteluja ja analyysejä -
kokeneilta toimittajiltamme David Brodyltä, Jenna Browderilta, -
Ben Kennedyltä ja Amber Strongilta.
Pääuutiset politiikan saralta.
Kerromme saavutuksistamme.
Katso Faith Nation arki-iltaisin CBN-uutiskanavalta.
Kotirintamalla.
CBN:n Kotirintamalla-ohjelmassa kerromme sotilaidemme työstä -
heidän puolustaessaan maatamme.
CBN on käynnistänyt aloitteen kotirintaman auttamiseksi.
Se auttaa sotilaiden perheitä yhdessä seurakuntien kanssa -
aina remontoinnista veteraanien hoitomaksuihin.
"Kotirintamalla" tiistaiaamuisin CBN:n uutiskanavalla.
Herra antaa viisautta, Hänen suustansa lähtee tieto ja taito.
Oikeamielisille hänellä on tallella menestys, -
kilpi nuhteettomasti vaeltaville, -
niin että hän suojaa oikeuden polut ja varjelee hurskaittensa tien.
Pat Robertsonin The Transforming Word 3 -CD-levy -
saatavana nyt.
Pastorit saarnaavat evankeliumia tuoreella ja pelottomalla tavalla.
Liity Next Gen Voices -ohjelman seuraan joka viikko.
Näet, että Jumala muuttaa sukupolvemme.
Lopuksi: Intialainen tyttö toivoi, että ilkikurinen veli parantaisi tapansa.
Mikään ei auttanut, kunnes Jumala puhui veljelle Superkirjan kautta.
Spandana rakastaa pikkuveli Ahjayta, mutta välillä tämä käy hermoille.
Hän on ilkikurinen. Hän aloittaa tappeluja.
Hänen opettajansa valittavat minulle. Häntä rangaistaan koulussa ja kotona.
Sitten minulle tulee paha mieli, kun veli on aina ongelmissa.
Spandana halusi auttaa veljeä mutta ei osannut.
Sitten hän alkoi katsoa koulussa Superkirjaa.
Katsoin Koetus-jakson. Aabraham rukoili ja luotti Jumalaan.
Sen jälkeen aloin rukoilla Jeesusta.
Olen rukoillut siitä asti, että veli menestyisi koulussa -
eikä joutuisi enää ongelmiin.
Rukouksiin vastattiin. Ahjay sai hyvän numeron kokeesta.
Rukoilin, että veli saisi kiitettävän tai hyvän.
Äiti ja isä menivät tapaamaan opettajaa. Veli oli saanut hyvän.
Emme enää tappele niin paljon. Veli ei joudu ongelmiin kotona tai koulussa.
Spandana uskoo, että Jeesus voi vastata kaikkiin rukouksiin.
Superkirjaa katsomalla opin paljon Jeesuksesta.
CBN, kiitos Superkirjasta!
Suloinen tyttö! Hän rakasti veljeään ja rukoili tälle parempaa menestystä.
Kiitos seurasta! Näkemiin ensi kertaan ja Jumalan siunausta.
Suomennos: Marianne Tenetz